Palau kesäolympialaisissa 2008

Palau osallistui vuoden 2008 kesäolympialaisiin, jotka järjestettiin Pekingissä, Kiinassa. Palaun olympiajoukkueen johtajana toimi Palaun Olympiakomitean puheenjohtaja Frank Kyota, ja joukkueeseen kuului yhteensä viisi urheilijaa, kolme virkailijaa sekä neljä valmentajaa. Joukkue oli suurin joukkue, jonka Palau oli ikinä lähettänyt olympialaisiin. Kahdella aikaisemmalla kerralla joina Palau oli osallistunut olympialaisiin (Sydney 2000 ja Ateena 2004) Palau oli lähettänyt kisoihin vain neljä urheilijaa kummallakin kerralla. Palaun joukkue oli yksi 117 joukkueesta, jotka eivät voittaneet yhtäkään mitalia kisoissa.

 Avajaiset ja päättäjäiset 

Olympialaisten avajaisissa Palaun joukkue saapui Pekingin olympiastadionille avajaisparaatissa 119. joukkueena. Joukkueen lipunkantajana toimi vapaapainija Elgin Loren Elwais, joka oli ensimmäinen Palaulainen urheilija, joka onnistui pääsemään olympialaisiin omien saavutustensa johdosta.

Päättäjäisissä olympialaisiin osallistuneet joukkueet saapuivat stadionille vähemmän muodollisella tavalla. Kaikkien joukkueiden lipunkantajat astelivat ensimmäisena stadionille, joiden perässä saapuivat vasta joukkueiden muut jäsenet. Tällöin Palaun lipunkantajana toimi uimari Amber Yobech.

30px Yleisurheilu

Palauta edusti kaksi yleisurheilijaa olympialaisissa, jotka molemmat kilpailivat 100 metrin juoksuissa. Jesse Tamangrow sijoittui alkuerässään kahdeksan urheilijan joukossa sijalle seitsemän. Siitä huolimatta että hän jouksi oman ennätyksensä, 11,38 sekuntia, hän karsiutui puolivälieristä. Naisten sarjassa Peoria Koshiba sijoittui kahdeksanneksi omassa yhdeksän urheilijaa sisältäneessä alkuerässään, eikä selviytynyt seuraaville kierroksille.

UrheilijaLajiAlkueräPuolivälierätVälierätFinaaliAikaSijaAikaSijaAikaSijaAikaSijaJesse TamangrowMiesten 100 m11,38 (PB)7KarsiutuiPeoria KoshibaNaisten 100 m13,188Karsiutui

30px Uinti

Palaun joukkueen nuorin jäsen, 17-vuotias Amber Yobech, oli ainoa Palaun edustaja uimalajeissa. Hän sijoittui omassa alkuerässään kolmanneksi, mutta lopputuloksissa hän jäi 92 uimarin joukossa sijalle 71.

UrheilijaLajiAlkuerätVälierätFinaaliAikaSijaAikaSijaAikaSijaAmber YobechNaisten 50 m vapaauinti30,0071Karsiutui

30px Paini

Palauta edusti Pekingissä kaksi painijaa. Molemmat pääsivät suoraan neljännesvälieriin, eli heidän ei tarvinnut osallistua karsintoihin. Hallitseva Oseanian mestari Elgin Loren Elwais hävisi neljännesvälierissä kolminkertaiselle maailmanmestarille iranilaiselle Hamid Soryanille kreikkalais-roomalaisen painin 55 kilogramman sarjassa. Miesten vapaapainin 120 kilogramman sarjassa kilpaillut Florian Skilang Temengil hävisi myös neljännesvälierissä, eikä päässyt seuraaville kierroksille.

UrheilijaLajiKarsinnatNeljännesvälierätPuolivälierätVälierätFinaaliVastustajaLopputulosVastustajaLopputulosVastustajaLopputulosVastustajaLopputulosVastustajaLopputulosFlorian Skilang TemengilMiesten vapaapaini−120 kg– Ottó AubéliL 0-6 1-7 KarsiutuiElgin Loren ElwaisMiesten kr.-room. paini−55 kg– Hamid SourianL 0-8 0-6 Karsiutui

Medianäkyvyys

Kesäolympialaiset 2008 olivat ensimmäiset olympialaiset, joita palaulaiset pystyivät seuraamaan omassa maassaan televisiosta kaikkien lajien selostuksella. Palaun televisioselostus oli Television New Zealandin sekä Palau National Communications Corporationin ansiota.

Luokka:Palau olympialaisissa
Luokka:Valtiot kesäolympialaisissa 2008